AIŠKINAMASIS RAŠTAS

Dėl savivaldybės turto perdavimo Molėtų r. savivaldybės viešajai bibliotekai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, vykdydama projektą „Molėtų kultūros namų pastato (Molėtų kultūros centro, Molėtų krašto muziejaus, Molėtų rajono savivaldybės viešosios bibliotekos), Inturkės g. 4, Molėtai rekonstravimas“ (toliau – Projektas), už projekto lėšas nupirko ilgalaikį ir trumpalaikį materialųjį turtą, kuris skirtas Molėtų r. savivaldybės viešosios bibliotekos veiklai. Turtas įsigytas iš savivaldybės biudžeto lėšų.

Parengto sprendimo projekto tikslas – perduoti Savivaldybei nuosavybės teise priklausantį ilgalaikį ir trumpalaikį materialųjį turtą Molėtų r. savivaldybės viešajai bibliotekai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengtas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

A. Rusteikienė

Turto skyriaus vedėja